### Resumé

Vejle Kommune vedtog i december 2020 Spildevandsplan 2020-2028.

Tillæg 5 til spildevandsplanen beskriver en yderligere indsats vedrørende begrænsning af overløb af urenset spildevand til [adresse] ved at adskille regnvand og spildevand i en del af [adresse].

Tillæg 5 har været i offentlig høring i 8 uger i perioden 4. januar 2024 til 29. januar 2024. Der er ikke indkommet høringssvar. Sagen fremlægges med henblik på endelig vedtagelse.

### Sagsfremstilling

Den 13. december 2023  vedtog Byrådet, at sende tillæg 5 til kommunens spildevandsplan i offentlig høring.

[adresse] spildevandsplan indeholder en række indsatser vedrørende overløb af urenset spildevand fra områder, hvor der er fælleskloak (spildevand og regnvand i samme ledning). Tillæg 5 til kommunens spildevandsplan beskriver en yderligere indsats ud over det, der fremgår af den gældende spildevandsplan. Projektet indeholder et separeringsprojekt (adskillelse af regnvand og spildevand) for en del af det fælleskloakerede område i [adresse]. Se vedlagte tillæg 5 til spildevandsplanen.

Vejle Kommune og [adresse] har i fællesskab afholdt borgermøde i høringsperioden.

Der er ikke indkommet høringssvar i høringsperioden. Kommunen og [adresse] har modtaget enkelte spørgsmål samt oplysninger fra de berørte grundejere.

### Økonomi

Tillæg 5 til kommunens spildevandsplan berører kommunen i forhold til håndtering af vejvand m.v. Der er ingen kommunale institutioner i Vonge, der bliver berørt af separeringsprojektet.

### Klima og resiliensvurdering

Etablering af et nyt regnvandssystem med rør, pumper og bassinanlæg betyder øget CO²udledning. Separeringsprojektet betyder, at regnvand fjernes fra spildevandssystemet, og dermed skal der ikke pumpes regnvand over stor afstand til renseanlægget. Renseanlægget belastes ikke med regnvand, som dermed betyder en reduceret CO² udledning.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller,

**at** udvalget anbefaler overfor Økonomiudvalget og Byrådet at vedtage tillæg 5 til spildevandsplanen.

### Beslutning

Anbefalet.